Kommissionens forordning (EF) nr. 2877/2000

af 28. december 2000

om ændring af forordning (EØF) nr. 1481/86 om bestemmelse af priserne for ferske eller kølede lammekroppe, der konstateres på Fællesskabets repræsentative markeder, og om registrering af priserne for visse andre fårekroppekvaliteter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2467/98 af 3. november 1998 om den fælles markedsordning for fåre- og gedekød(1), ændret ved forordning (EF) nr. 1669/2000(2), særlig artikel 4, stk. 5, og

ud fra følgende betragtninger:

(1) Ved Kommissionens forordning (EØF) nr. 1481/86(3), senest ændret ved forordning (EF) nr. 2733/1999(4), er der fastlagt regler for bestemmelse af priserne for ferske eller kølede lammekroppe, der konstateres på Fællesskabets repræsentative markeder, og om registrering af priserne for visse andre fårekroppekvaliteter i Fællesskabet.

(2) De i forordningens bilag I anførte koefficienter, der anvendes ved beregning af priserne for fårekroppe på Fællesskabets repræsentative markeder, bør justeres på grundlag af de tal, der foreligger for fåreproduktionen, da den enkelte medlemsstats andel af den samlede produktion i EU ofte ændrer sig fra år til år.

(3) De i forordningens bilag II anførte vejningskoefficienter, som anvendes til bestemmelse af priser, der konstateres på medlemsstaternes repræsentative markeder, bør justeres for at afspejle de regionale markeders og produktkategoriernes relative betydning ved beregningen af den nationale gennemsnitlige repræsentative pris. Ændringen bør foretages, fordi betydningen af de enkelte regionale markeder og produktkategorier i medlemsstaterne kan ændre sig fra år til år.

(4) De i forordningens bilag III anførte navne på og definitioner af produktkategorier bør ajourføres for at tage hensyn til skiftende tendenser på de regionale markeder.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE FORORDNING:

Artikel 1

I forordning (EØF) nr. 1481/86 foretages følgende ændringer:

1) Bilag I affattes som angivet i bilag I til nærværende forordning.

2) Bilag II, litra C, H og L, affattes som angivet i bilag II til nærværende forordning.

3) Bilag III, litra H, affattes som angivet i bilag III til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra begyndelsen af produktionsåret 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. december 2000.

På Kommissionens vegne

Franz Fischler

Medlem af Kommissionen

(1) EFT L 312 af 20.11.1998, s. 1.

(2) EFT L 193 af 29.7.2000, s. 8.

(3) EFT L 130 af 16.5.1986, s. 12.

(4) EFT L 328 af 22.12.1999, s. 43.

BILAG I

"BILAG I

KOEFFICIENTER TIL BEREGNING AF DEN PRIS, DER KONSTATERES PÅ FÆLLESSKABETS REPRÆSENTATIVE MARKEDER

>TABELPOSITION>"

BILAG II

"C. FORBUNDSREPUBLIKKEN TYSKLAND

>TABELPOSITION>

>TABELPOSITION>"

"H. ITALIEN

>TABELPOSITION>

>TABELPOSITION>"

"L. NORDIRLAND

>TABELPOSITION>"

BILAG III

"H. ITALIEN

>TABELPOSITION>"